
23.
[bookmark: _heading=h.gjdgxs]Par Ogres novada pašvaldības iekšējo noteikumu Nr.11/2026 “Madlienas vidusskolas nolikums” izdošanu

2025. gada 27. novembrī Ogres novada pašvaldības (turpmāk – Pašvaldība) dome pieņēma lēmumu “Par vispārējās vidējās izglītības iestādes izveidi, reorganizējot Taurupes pamatskolu, Ķeipenes pamatskolu un Madlienas vidusskolu” (protokols Nr. 12; 25.).
2026. gada 26. martā pašvaldības dome pieņēma lēmumu “Par vispārējās vidējās izglītības iestādes nosaukumu” (protokols Nr. 5; 14.), saskaņā ar kuru nolemts piešķirt vispārējās vidējās izglītības iestādei, kas tiek izveidota, reorganizējot Taurupes pamatskolu, Ķeipenes pamatskolu un Madlienas vidusskolu, nosaukumu - Madlienas vidusskola.
Saskaņā ar Izglītības likuma 22. panta pirmo daļu, valsts, pašvaldību izglītības iestādes, valsts augstskolu vidējās izglītības iestādes un privātās izglītības iestādes, izņemot komercsabiedrības un augstskolas, darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs.
Pašvaldību likuma 50. panta pirmā daļa noteic, ka dome un pašvaldības administrācija iekšējos normatīvos aktus izdod likumā noteiktajā kārtībā. Atbilstoši Valsts pārvaldes iekārtas likuma 28.pantam atvasinātas publiskas personas orgāns, izveidojot pastarpinātās pārvaldes iestādi, izdod iestādes nolikumu.
[bookmark: _heading=h.i8xwwbjqx2g2]Pamatojoties uz Pašvaldību likuma 50. panta pirmo daļu, Valsts pārvaldes iekārtas likuma 28. pantu, Izglītības likuma 22. panta pirmo un otro daļu,

balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa), "Pret" – nav, "Atturas" – 2 (Dace Kļaviņa, Mariss Martinsons), "Nepiedalās" – nav,
Ogres novada pašvaldības dome NOLEMJ:

Izdot Ogres novada pašvaldības iekšējos noteikumus Nr.11/2026 “Madlienas vidusskolas nolikums” (pielikumā).

